คำสั่งสำนักการคลัง กรุงเทพมหานครคำสั่งสำนักการคลังกรุงเทพมหานครที่๙๗/๒๕๒๘เรื่องมอบอำนาจให้ข้าราชการปฏิบัติราชการแทน----------- โดยที่เป็นการสมควรแบ่งเบาภาระในการปฏิบัติราชการของผู้อำนวยการสำนักการคลังเกี่ยวกับการบริหารงานบุคคล งานเอกสาร การพัสดุการเงิน การคลัง การงบประมาณ และการซ่อมยานพาหนะและเครื่องจักรกลเพื่อให้ผู้อำนวยการสำนักการคลังปฏิบัติราชการด้านนโยบายตรวจสอบ และควบคุมการปฏิบัติงานของสำนักการคลังให้มีประสิทธิภาพยิ่งขึ้น อาศัยอำนาจตามความในมาตรา๘๓ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ จึงมอบอำนาจในการสั่งการอนุญาตการอนุมัติ หรือการปฏิบัติราชการที่ผู้อำนวยการสำนักการคลังจะพึงปฏิบัติหรือดำเนินการตามกฎหมายกฎ ระเบียบ ข้อบังคับ ข้อบัญญัติหรือคำสั่งใดให้เลขานุการสำนักและผู้อำนวยการกองในสังกัดสำนักการคลัง ปฏิบัติราชการแทนดังต่อไปนี้ ๑.เลขานุการสำนักการคลัง (๑)ลงชื่ออนุมัติในฎีกาเบิกเงินได้ทุกหมวด ทุกประเภท ภายในวงเงินไม่เกิน ๑๐๐,๐๐๐ บาท (หนึ่งแสนบาทถ้วน)เฉพาะกรณีที่ผู้อำนวยการสำนักการคลัง และรองผู้อำนวยการสำนักการคลังไม่อาจปฏิบัติราชการได้ (๒)อนุมัติการเบิกจ่ายเงินสวัสดิการเกี่ยวกับการศึกษาของบุตร การเบิกจ่ายเงินสวัสดิการเกี่ยวกับการรักษาพยาบาลและการเบิกจ่ายเงินสวัสดิการเกี่ยวกับการช่วยเหลือบุตรในส่วนของสำนักงานเลขานุการ (๓)รับรองการเบิกจ่ายเงินเดือน ค่าจ้าง เงิน พชค. และเงิน พ.ส.ร. ในส่วนของสำนักงานเลขานุการ (๔)ส่งใบเรียกเก็บเงินค่ารักษาพยาบาลให้หน่วยงานต้นสังกัดของผู้เข้ารับการรักษาพยาบาลดำเนินการเบิกจ่ายเงินให้กับสถานพยาบาล (๕)แจ้งให้หน่วยงานต่าง ๆ ส่งใบสำคัญที่ผัดส่งไว้ และเลยกำหนดเวลาการผัดส่ง (๖)ส่งใบแจ้งหนี้ค่าสาธารณูปโภค (๗)ลงชื่อในหนังสือราชการส่งไปยังกองต่าง ๆ ในสังกัดสำนักการคลังเพื่อทราบหรือดำเนินการตามหน้าที่ (๘)ลงชื่อในหนังสือราชการถึงส่วนราชการในสังกัดกรุงเทพมหานครเฉพาะส่วนที่สำนักงานเลขานุการเป็นผู้ดำเนินการสำหรับเรื่องการบริหารงานบุคคลให้กระทำได้เฉพาะเรื่องที่ส่งไปเพื่อทราบ หรือที่มิใช่เรื่องการบรรจุแต่งตั้ง (๙)ลงชื่อในหนังสือราชการส่งประกาศและสัญญาต่าง ๆ ที่ดำเนินการตามระเบียบกรุงเทพมหานคร หรือข้อบัญญัติกรุงเทพมหานครว่าด้วยการพัสดุไปให้ส่วนราชการภายนอกเพื่อทราบหรือดำเนินการตามที่ระเบียบหรือข้อบัญญัติกำหนดไว้แล้วรายงานผู้อำนวยการสำนักการคลังทราบทันที (๑๐)แจ้งให้ส่วนราชการหรือหน่วยงานส่งหลักฐานเพิ่มเติมเพื่อประกอบการพิจารณาเรื่องที่ดำเนินการ ๒.ผู้อำนวยการกองรายได้ (๑)ส่ง ภ.ร.ด. ๒ คืนสำนักงานเขต เมื่อผ่านการพิจารณาของคณะกรรมการฯ แล้ว (๒)ขอสถิติการจัดเก็บรายได้และข้อมูลต่าง ๆ เกี่ยวกับการจัดเก็บรายได้จากสำนักงานเขต (๓)ส่งใบนำฝากเงินธนาคาร และส่งคืนใบเสร็จรับเงินกรณีผู้เสียภาษีชำระเงินค่าภาษีผ่านธนาคาร (๔)ตรวจสอบหนี้สินของผู้ถูกพิทักษ์ทรัพย์ หรือศาลสั่งให้เป็นบุคคลล้มละลายเพื่อขอเฉลี่ยหนี้ (๕)อนุมัติการเบิกจ่ายเงินสวัสดิการเกี่ยวกับการศึกษาของบุตร การเบิกจ่ายเงินสวัสดิการเกี่ยวกับการรักษาพยาบาลและการเบิกจ่ายเงินสวัสดิการเกี่ยวกับการช่วยเหลือบุตรในส่วนของกองรายได้ (๖)รับรองการเบิกจ่ายเงินเดือน ค่าจ้าง เงิน พชค. และเงิน พ.ส.ร. ในส่วนของกองรายได้ (๗)ลงชื่อในหนังสือราชการส่งประกาศและสัญญาต่าง ๆ ที่ดำเนินการตามระเบียบกรุงเทพมหานคร หรือข้อบัญญัติกรุงเทพมหานครว่าด้วยการพัสดุไปให้ส่วนราชการภายนอกเพื่อทราบหรือดำเนินการตามที่ระเบียบหรือข้อบัญญัติกำหนดไว้ (๘)แจ้งให้ส่วนราชการหรือหน่วยงานส่งหลักฐานเพิ่มเติมเพื่อประกอบการพิจารณาเรื่องที่ดำเนินการ ๓.ผู้อำนวยการกองการเงิน (๑)ส่งใบโอนเงินให้หน่วยการคลัง เมื่อผ่านการตรวจและอนุมัติฎีกาตามที่หน่วยการคลังนั้น ๆ ตั้งเบิกเงินมา (๒)ทวงใบสำคัญที่หน่วยการคลังขอผัดส่ง (๓)แจ้งการรับชำระภาษีโรงเรือนและที่ดิน และภาษีบำรุงท้องที่ที่ประชาชนนำมาชำระกับกองการเงินให้สำนักงานเขตทราบ (๔)อนุมัติการเบิกจ่ายเงินสวัสดิการเกี่ยวกับการศึกษาของบุตร การเบิกจ่ายเงินสวัสดิการเกี่ยวกับการรักษาพยาบาลและการเบิกจ่ายเงินสวัสดิการเกี่ยวกับการช่วยเหลือบุตรในส่วนของกองการเงิน (๕)รับรองการเบิกจ่ายเงินเดือน ค่าจ้าง เงิน พชค. และเงิน พ.ส.ร. ในส่วนของกองการเงิน (๖)ให้มีอำนาจในการรับรองสำเนาเอกสารประกอบฎีกาการเบิกจ่ายเงินจากกรมบัญชีกลาง กระทรวงการคลัง แทนผู้เบิกหรือผู้เบิกแทนได้ตามความในข้อ ๒๗ และข้อ ๕๕ แห่งระเบียบการเบิกจ่ายเงินจากคลัง พ.ศ. ๒๕๒๐ แก้ไขเพิ่มเติม(ฉบับที่ ๒) พ.ศ. ๒๕๒๕ และแก้ไขเพิ่มเติม (ฉบับที่ ๓) พ.ศ. ๒๕๒๖ ประกอบกับหนังสือกระทรวงการคลังที่กค. ๐๕๐๒/๒๒๖๙๔ ลงวันที่ ๑๑ พฤษภาคม ๒๕๒๗ (๗)ลงชื่อในหนังสือราชการส่งประกาศและสัญญาต่าง ๆ ที่ดำเนินการตามระเบียบกรุงเทพมหานครหรือข้อบัญญัติกรุงเทพมหานครว่าด้วยการพัสดุไปให้ส่วนราชการภายนอก เพื่อทราบหรือดำเนินการตามที่ระเบียบหรือข้อบัญญัติกำหนดไว้แล้วรายงานผู้อำนวยการสำนักการคลังทราบทันที (๘)แจ้งให้ส่วนราชการหรือหน่วยงานส่งหลักฐานเพิ่มเติมเพื่อประกอบการพิจารณาเรื่องที่ดำเนินการ ๔.ผู้อำนวยการกองทะเบียนทรัพย์สินและพัสดุ (๑)แจ้งให้ส่วนราชการและหน่วยงานพิจารณาอนุมัติการจัดซื้อจัดจ้างที่ใช้เงินงบประมาณของส่วนราชการหรือหน่วยงานนั้นซึ่งอำนาจอนุมัติเป็นของหัวหน้าส่วนราชการหรือหัวหน้าหน่วยงานเจ้าของงบประมาณ (๒)แจ้งข้าราชการในสังกัดสำนักและสำนักงานเขต กรณีกรุงเทพมหานครแต่งตั้งให้เป็นกรรมการตามระเบียบกรุงเทพมหานคร ว่าด้วยการพัสดุหรือข้อบัญญัติกรุงเทพมหานคร (๓)แจ้งส่วนราชการและหน่วยงานให้ส่งหลักฐานการอนุมัติเงินประจำงวดและหรือจัดหางบประมาณเพิ่มเติมเมื่อการจัดซื้อหรือจัดจ้างนั้นมีวงเงินสูงกว่างบประมาณที่ตั้งไว้กรณีการจัดซื้อหรือจัดจ้างที่กองทะเบียนทรัพย์สินและพัสดุเป็นผู้ดำเนินการให้ (๔)แจ้งให้ส่วนราชการและหน่วยงานมารับพัสดุ ตั้งฎีกาเบิกจ่ายเงินและแจ้งให้ทราบเรื่องที่ได้ดำเนินการไปตามระเบียบกรุงเทพมหานครว่าด้วยการพัสดุหรือข้อบัญญัติกรุงเทพมหานคร (๕)แจ้งราคาพัสดุครุภัณฑ์ที่จัดซื้อครั้งหลังสุด ตามที่ส่วนราชการหรือหน่วยงานขอทราบ (๖)แจ้งให้ส่วนราชการและหน่วยงานส่งหลักฐานเพิ่มเติมกรณีที่ส่วนราชการหรือหน่วยงานนั้นขอให้ดำเนินการจัดซื้อจัดจ้างหรือขออนุมัติจำหน่ายทรัพย์สิน รวมทั้งการตรวจสอบสภาพและตีราคาขั้นต่ำตามที่ได้รับอนุมัติจากปลัดกรุงเทพมหานคร (๗)อนุมัติการเบิกจ่ายเงินสวัสดิการเกี่ยวกับการศึกษาของบุตร การเบิกจ่ายเงินสวัสดิการเกี่ยวกับการรักษาพยาบาลและการเบิกจ่ายเงินสวัสดิการเกี่ยวกับการช่วยเหลือบุตรในส่วนของกองทะเบียนทรัพย์สินและพัสดุ (๘)รับรองการเบิกจ่ายเงินเดือน ค่าจ้าง เงิน พชค. และเงิน พ.ส.ร. ในส่วนของกองทะเบียนทรัพย์สินและพัสดุ (๙)ลงชื่อในหนังสือราชการส่งประกาศและสัญญาต่าง ๆ ที่ดำเนินการตามระเบียบกรุงเทพมหานคร หรือข้อบัญญัติกรุงเทพมหานครว่าด้วยการพัสดุไปให้ส่วนราชการภายนอก เพื่อทราบหรือดำเนินการตามที่ระเบียบหรือข้อบัญญัติกำหนดไว้แล้วรายงานผู้อำนวยการสำนักการคลังทราบทันที (๑๐)แจ้งให้ส่วนราชการหรือหน่วยงานส่งหลักฐานเพิ่มเติมเพื่อประกอบการพิจารณาเรื่องที่ดำเนินการ ๕.ผู้อำนวยการกองบัญชีและตรวจสอบ (๑)ลงชื่อหนังสือราชการติดต่อราชการกับส่วนราชการและหน่วยงาน ในเรื่องการส่งฎีกาทักท้วงไปเพื่อดำเนินการแก้ไขและแจ้งผลการดำเนินการไปเพื่อทราบหรือส่งคืน (๒)แจ้งผลการพิจารณาการขอใช้เงินสะสมของกรุงเทพมหานครไปให้ส่วนราชการหรือหน่วยงานผู้ขอใช้ทราบ (๓)ลงชื่ออนุมัติในฎีกาเบิกเงินได้ทุกหมวด ทุกประเภทภายในวงเงินไม่เกิน ๑๐๐,๐๐๐ บาท (หนึ่งแสนบาทถ้วน) ในกรณีที่ผู้อำนวยการสำนักการคลังและรองผู้อำนวยการสำนักการคลังไม่อาจปฏิบัติราชการได้และให้ลงชื่ออนุมัติในฎีกาเบิกจ่ายเงินได้ทุกกรณี เฉพาะที่เป็นเรื่องเร่งด่วน ถ้าไม่อนุมัติการเบิกจ่ายเงินจะทำให้เกิดความเสียหายแก่ราชการของกรุงเทพมหานคร และต้องเป็นกรณีที่ผู้อำนวยการสำนักการคลังและรองผู้อำนวยการสำนักการคลังไม่อาจปฏิบัติราชการได้ (๔)อนุมัติการเบิกจ่ายเงินสวัสดิการเกี่ยวกับการศึกษาของบุตร การเบิกจ่ายเงินสวัสดิการเกี่ยวกับการรักษาพยาบาลและการเบิกจ่ายเงินสวัสดิการเกี่ยวกับการช่วยเหลือบุตรในส่วนของกองบัญชีและตรวจสอบ (๕)รับรองการเบิกจ่ายเงินเดือน ค่าจ้าง เงิน พชค. และเงิน พ.ส.ร. ในส่วนของกองบัญชีและตรวจสอบ (๖)ลงชื่อในหนังสือราชการส่งประกาศและสัญญาต่าง ๆ ที่ดำเนินการตามระเบียบกรุงเทพมหานคร หรือข้อบัญญัติกรุงเทพมหานครว่าด้วยการพัสดุไปให้ส่วนราชการภายนอกเพื่อทราบหรือดำเนินการตามที่ระเบียบหรือข้อบัญญัติกำหนดไว้แล้วรายงานผู้อำนวยการสำนักการคลังทราบทันที (๗)แจ้งให้ส่วนราชการหรือหน่วยงานส่งหลักฐานเพิ่มเติมเพื่อประกอบการพิจารณาเรื่องที่ดำเนินการ ๖.ผู้อำนวยการกองโรงงานช่างกล (๑)ลงชื่อหนังสือราชการติดต่อเพื่อการประสานงานกับส่วนราชการและหน่วยงานเกี่ยวกับการซ่อม การยุบสภาพ การตีราคาค่าเสียหาย(กรณีละเมิด) ของยานพาหนะหรือเครื่องจักรกล (๒)ส่งใบแจ้งหนี้ให้กับส่วนราชการและหน่วยงานเจ้าของยานพาหนะหรือเครื่องจักรกล (๓)แจ้งรายการและวงเงินค่าซ่อมให้ส่วนราชการและหน่วยงานเจ้าของยานพาหนะและเครื่องจักรกลเพื่อทราบ (๔)อนุมัติการเบิกจ่ายเงินสวัสดิการเกี่ยวกับการศึกษาของบุตร การเบิกจ่ายเงินสวัสดิการเกี่ยวกับการรักษาพยาบาลและการเบิกจ่ายเงินสวัสดิการเกี่ยวกับการช่วยเหลือบุตรในส่วนของกองโรงงานช่างกล (๕)รับรองการเบิกจ่ายเงินเดือน ค่าจ้าง เงิน พชค. และเงิน พ.ส.ร. ในส่วนของกองโรงงานช่างกล (๖)ลงชื่อในหนังสือราชการส่งประกาศและสัญญาต่าง ๆ ที่ดำเนินการตามระเบียบกรุงเทพมหานครหรือข้อบัญญัติกรุงเทพมหานครว่าด้วยการพัสดุไปให้ส่วนราชการภายนอก เพื่อทราบหรือดำเนินการตามที่ระเบียบหรือข้อบัญญัติกำหนดไว้แล้วรายงานผู้อำนวยการสำนักการคลังทราบทันที (๗)แจ้งให้ส่วนราชการหรือหน่วยงานส่งหลักฐานเพิ่มเติมเพื่อประกอบการพิจารณาเรื่องที่ดำเนินการ ๗.ผู้อำนวยการกองระบบการคลัง (๑)แจ้งผลการพิจารณาที่ได้รับความเห็นชอบจากผู้บังคับบัญชาแล้ว ให้ส่วนราชการและหน่วยงานทราบตามที่หารือมา (๒)แจ้งให้ส่วนราชการและหน่วยงานแก้ไขหรือส่งหลักฐานเพิ่มเติมเกี่ยวกับการขอรับบำเหน็จบำนาญของข้าราชการและลูกจ้างประจำ (๓)ส่งสำเนาเรื่องราวขอรับบำเหน็จบำนาญของข้าราชการที่ได้ดำเนินการแล้วให้หน่วยงานเจ้าของเรื่องเก็บไว้เป็นหลักฐาน (๔)ส่งเรื่องขอรับเงินบำเหน็จของลูกจ้างประจำที่ได้รับอนุมัติให้จ่ายเงินได้แล้วคืนให้หน่วยงานเจ้าสังกัดเพื่อดำเนินการตั้งฎีกาเบิกจ่ายเงิน (๕)อนุมัติการเบิกจ่ายเงินสวัสดิการเกี่ยวกับการศึกษาของบุตร การเบิกจ่ายเงินสวัสดิการเกี่ยวกับการรักษาพยาบาลและการเบิกจ่ายเงินสวัสดิการเกี่ยวกับการช่วยเหลือบุตรในส่วนของกองระบบการคลัง (๖)รับรองการเบิกจ่ายเงินเดือน ค่าจ้าง เงิน พชค. และเงิน พ.ส.ร. ในส่วนของกองระบบการคลัง (๗)ให้มีอำนาจในการรับรองสำเนาเอกสารประกอบฎีกาเบิกจ่ายเงินจากกรมบัญชีกลาง กระทรวงการคลัง แทนผู้เบิกหรือผู้เบิกแทนได้ตามความในข้อ ๒๗ และข้อ ๕๕ แห่งระเบียบการเบิกจ่ายเงินจากคลัง พ.ศ. ๒๕๒๐แก้ไขเพิ่มเติม (ฉบับที่ ๒) พ.ศ. ๒๕๒๕ และแก้ไขเพิ่มเติม (ฉบับที่ ๓) พ.ศ. ๒๕๒๖ประกอบกับหนังสือกระทรวงการคลังที่ กค. ๐๕๐๒/๒๒๖๙๔ ลงวันที่ ๑๑ พฤษภาคม ๒๕๒๗ (๘)ลงชื่อในหนังสือราชการส่งประกาศและสัญญาต่าง ๆ ที่ดำเนินการตามระเบียบกรุงเทพมหานคร หรือข้อบัญญัติกรุงเทพมหานครว่าด้วยการพัสดุไปให้ส่วนราชการภายนอกเพื่อทราบหรือดำเนินการตามที่ระเบียบหรือข้อบัญญัติกำหนดไว้แล้วรายงานผู้อำนวยการสำนักการคลังทราบทันที (๙)แจ้งให้ส่วนราชการหรือหน่วยงานส่งหลักฐานเพิ่มเติมเพื่อประกอบการพิจารณาเรื่องที่ดำเนินการ บรรดาคำสั่งใดที่ได้กำหนดไว้แล้วในคำสั่งนี้หรือซึ่งขัดหรือแย้งกับคำสั่งนี้ให้ใช้คำสั่งนี้แทน ทั้งนี้ตั้งแต่บัดนี้เป็นต้นไป สั่งณ วันที่ ๒๐ พฤศจิกายน พ.ศ. ๒๕๒๘ พิสิษฐ์ สืบมา ผู้อำนวยการสำนักการคลัง[รก.๒๕๒๘/๑๘๑/๒๐พ/๑ ธันวาคม ๒๕๒๘] สุรินทร์/ แก้ไข ๒๑/๐๘/๒๕๔๔